**PROTOKOL**

**POSTUPANJA U KRIZNOJ SITUACIJI**

**U SVRHU SPREČAVANJA EPIDEMIJE BOLESTI**

**UZROKOVANE COVID-19**

Sukladno preporukama i uputama Ministarstva za demografiju, obitelj, mlade i socijalnu politiku, Ministarstva zdravstva, Hrvatskog zavoda za javno zdravstvo (HZJZ) i Ravnateljstva civilne zaštite vezano za preporuke o postupanju prema specifičnim mjerama zaštite vezano za COVID-19 (Korona virus) za pružatelje usluga, Koordinator za zaštitu od epidemije bolesti COVID-19 uzrokovane SRS-CoV-2, od koronovirusa COVID-19 Doma za starije i nemoćne osobe Požega, dana 30. ožujka 2020. godine donosi Protokol o postupanju u kriznoj situaciji u svrhu sprečavanja epidemije bolesti uzrokovane COVID-19, kojim se želi osigurati i zaštiti zdravlje naših korisnika osoba treće životne dobi koji spadaju u rizičnu skupinu, te se donose se sljedeće mjere do daljnjega:

* **strogo su zabranjene posjete u cijelom Domu**
* **strogo su zabranjeni izlasci korisnika iz Doma osim u pratnji zaposlenika Doma**
* **u slučaju nepridržavanja uputa ovog Protokola, korisniku će biti izrečen Otkaz smještaja**
* **prijem stranaka (ravnateljica, socijalna radnica, medicinske sestre, računovodstvo, kao i druge službe) će se održavati uglavnom putem telefona i elektroničkim medijima (e-mail)**
* **plaćanje smještaja u Domu vrši se isključivo internetskim putem na IBAN Doma, a detaljne informacije možete dobiti na telefon 034/271-311 lokal 296**
* **aktivnosti u sklopu radne terapije i organizacije slobodnog vremena za vrijeme trajanja ovih mjera obustavljaju se**
* **korisnici se ne smiju grupirati u grupe – moraju voditi brigu o udaljenosti od 2 metra prilikom socijalnih kontakata**
* **otkazuju se sva druga okupljanja i aktivnosti u Domu (uključujući i Svetu misu)**
* **obzirom na zabranu posjeta/kao i zabranu izlaza korisnika iz Doma, omogućujemo rodbini/članovima obitelji da na recepciji ostave stvari za korisnike i to po rasporedu koji se nalazi na ulaznim vratima Doma, koje će im biti proslijeđene od strane službenog osoblja**
* **članovi obitelji koji imaju respiratorne bolesti i simptome prehlade, gripe, te koji su u samoizolaciji, zabranjen je dolazak u Dom**
* **korisnici koji odlaze u bolnicu, moraju imati masku i obavezno dezinficirati ruke, ruke moraju dezinficirati i kod ulaska u Dom**
* **korisnik koji je bio na bolničkom liječenju, prilikom povratka u Dom, stavlja se 14 dana u izolaciju**
* **za vrijeme trajanja ovih mjera, korisnici su raspoređeni u dvije skupine za odlaske na obroke u restoran Doma**
* **kod dostave naručene robe, potrebno je provoditi postupke dezinfekcije**
* **ambulantu obiteljske medicine u Domu korisnici mogu kontaktirati isključivo putem zdravstvenog osoblja na Odjelu brige o zdravlju**
* **korisnici Doma će recepte i nabavu lijekova rješavati preko Odjela brige o zdravlju u Domu ili članova svojih obitelji**
* **preuzimanje ručka od strane vanjskih korisnika odvijat će se u predvorju Doma, uz prethodnu dezinfekciju ruku**
* **radnici Doma moraju se pridržavati preporučenih higijenskih mjera zaštite za vrijeme rada i u svoje slobodno vrijeme**
* r**adnici Doma dužni su obavijestiti ravnateljicu Doma i Voditelje odjela o svojim zdravstveno rizičnim kontaktima, kao i o rizičnim kontaktima svojih članova obitelji, kako bi se mogli poduzeti odgovarajući postupci**

**Koordinator**

**za zaštitu od epidemije bolesti COVID-19**